open-index/open-wikipedia-markdown huggingface dataset:
โรงเรียนพัฒนานิคม

**โรงเรียนพัฒนานิคม** ตั้งอยู่เลขที่192 หมู่ 6 ถนนสายลพบุรี-วังม่วง สานตรี ตำบลพัฒนานิคม อำเภอพัฒนานิคม จังหวัดลพบุรี 15140 ภายใต้สังกัดกรมสามัญศึกษา กระทรวงศึกษาธิการ เป็นสถานศึกษาระดับมัธยมศึกษาของรัฐ จัดการเรียนการสอนตามหลักสูตรการศึกษาขั้นพื้นฐาน เปิดสอนตั้งแต่ระดับชั้นมัธยมศึกษาปีที่ 1-6 จัดเป็นโรงเรียนมัธยมศึกษาขนาดใหญ่โรงเรียนพัฒนานิคมได้รับการประเมินเพื่อรับรองให้เป็น ๑ อำเภอ ๑โรงเรียนในฝัน

## ประวัติ
โรงเรียนพัฒนานิคมได้เริ่มก่อตั้งเมื่อประมาณปี พ.ศ. 2504  
กรมประชาสงเคราะห์ได้จัดสรรที่ดินให้สร้างโรงเรียน มีเนื้อที่ 72 ไร่ 3 งาน 38.4 ตารางวา โดยเปิดสอนในระดับชั้นมัธยมศึกษาปีที่ 1 ถึงชั้นมัธยมศึกษาปีที่ 3 (มศ.3) สังกัดกรมสามัญศึกษา กระทรวงศึกษาธิการ และเมื่อวันที่ 1 มิถุนายน 2504 โดยมีจอมพลสฤษดิ์ ธนะรัชต์ มาเป็นประธานในพิธีเปิด ซึ่งในขณะนั้นมีนายอนันต์ อ่ำพันธ เป็นครูใหญ่ต่อมาในปีพุทธศักราช 2525 กรมสามัญศึกษาให้โรงเรียนเปิดสอนในระดับมัธยมศึกษาตอนปลาย (ม.4-ม.6) โดยมีผู้ว่าราชการจังหวัดลพบุรี นายวิธาน สุวรรณทัต ให้เกียรติเป็นประธานในพิธิเปิดเมื่อ วันที่ 1 มิถุนายน 2525

## สัญลักษณ์โรงเรียน
* **พุทธศาสนสุภาษิตประจำโรงเรียน** นตฺถิ ปญฺา สมา อาภา (แสงสว่างใดเสมอด้วยปัญญาไม่มี)
* **พระประจำโรงเรียน** พระพุทธวชิรมงคล
* **สีประจำโรงเรียน** 
** สีเขียว หมายถึง ความอุดมสมบูรณ์ ความเจริญงอดงาม
** สีเหลือง คุณธรรมจริยธรรม เมื่อรวมกันแล้วหมายถึง โรงเรียนที่มีความเจริญงอกงามสมบูรณ์เปี่ยมไปด้วยคุณธรรมจริยธรรม

## ดูเพิ่ม
* รายชื่อโรงเรียนในจังหวัดลพบุรี
* อำเภอพัฒนานิคม

## อ้างอิง

* โรงเรียนพัฒนานิคม เว็บไซต์อย่างเป็นทางการ
* ประวัติโรงเรียนพัฒนานิคม 

พัฒนานิคม
พัฒนานิคม
หมวดหมู่:สิ่งก่อสร้างในอำเภอพัฒนานิคม
อิวาซากิ คิเซะ

**อิวาซากิ คิเซะ** (,1845-1923) เป็นภรรยาของอิวาซากิ ยาตาโร อดีตซามูไรและผู้ก่อตั้งบริษัท มิตซูบิชิ **คิเซะ** เกิดเมื่อ ค.ศ. 1845 ที่แคว้นโทซะ แต่งงานกับยาตาโรเมื่อราวปี ค.ศ. 1862 และเธอก็คือแม่ของ อิวาซากิ ฮิซายะ ประธานคนที่ 3 ของมิตซูบิชิ **คิเซะ** เสียชีวิตเมื่อ ค.ศ. 1923 ขณะอายุได้ 88 ปี

หมวดหมู่:บุคคลจากแคว้นโทซะ
ทาสก์บาร์

**ทาสก์บาร์** () เป็นส่วนประกอบหนึ่งของ GUI ของ Windows ซึ่งมีลักษณะเป็นแถบที่มักอยู่ด้านล่างของจอ มีหน้าที่แสดงโปรแกรมที่เปิดไว้
## องค์ประกอบของทาสก์บาร์
บนทาสก์บาร์ประกอบด้วย
*ปุ่มStart เป็น ปุ่มที่ใช้เป็นฟังก์ชันและโปรแกรมต่างๆ

หมวดหมู่:ส่วนประกอบของวินโดวส์
หมวดหมู่:วินโดวส์ 95
เจ้าชายท็อกฮึง

**แทว็อนกุนท็อกฮึง** (ฮันกึล: 덕흥대원군, ฮันจา: 德興大院君) พระนามเดิม **เจ้าชายท็อกฮึง** เป็นพระราชโอรสใน พระเจ้าชุงจง ที่ประสูติแต่ พระสนมชางบิน ตระกูลอัน และเป็นพระราชบิดาใน พระเจ้าซ็อนโจ 

**เจ้าชายท็อกฮึง** ประสูติเมื่อวันที่ 5 มีนาคม ค.ศ. 1530 เนื่องจากพระมารดาของพระองค์เป็นพระสนมที่ไม่มีขุนนางสนับสนุนจึงทำให้พระองค์เป็นองค์ชายที่ไม่ค่อยมีใครสนใจและห่างไกลจากราชสมบัติต่อมาทรงอภิเษกและออกไปใช้พระชนม์ชีพนอกวังหลวงจนมีโอรสธิดาซึ่งหนึ่งในนั้นคือองค์ชายฮาชองซึ่งในเวลาต่อมาคือ พระเจ้าซ็อนโจแห่งโชซ็อน 

**เจ้าชายท็อกฮึง** สิ้นพระชนม์เมื่อวันที่ 9 กันยายน ค.ศ. 1559 ขณะพระชนม์เพียง 29 พรรษา

## พงศาวลี



หมวดหมู่:ชาวโชซ็อน
อึ่งน้ำเต้า

**อึ่งน้ำเต้า** () เป็นอึ่งชนิดหนึ่ง ในสกุล *[[Microhyla]]* พบในเอเชียใต้

## ลักษณะ
เป็นอึ่งขนาดเล็ก ยาว 23 - 28 มิลลิเมตร หัวเล็ก หน้าสั้น ลำตัวด้านบนสีน้ำตาลเทา น้ำตาลเข้ม น้ำตาลเหลือง หรือสีน้ำตาลแดง มีลายรูปน้ำเต้าสีน้ำตาลเข้ม มีเส้นสีดำข้างจมูกผ่านตาต่อเนื่องไปตามสีข้าง ขามีลายพาดขวางสีน้ำตาลเข้มหรือเหลือง ตัวผู้คางสีดำ ท้องสีขาวออกเหลือง ปลายนิ้วเรียว เท้าหลังมีพังผืดเต็มความยาวนิ้ว

## การกระจายพันธุ์และถิ่นอาศัย
มีการกระจายพันธุ์ตั้งแต่ตอนเหนือของประเทศอินเดีย ถึงศรีลังกา ตอนใต้ของจีน ไต้หวัน ฮ่องกง อินโดจีนจนถึงคาบสมุทรมาลายู พบตามพื้นใต้ใบไม้ และตามกอพืช ในป่าทุกประเภท และในสวนตามบ้าน

## อ้างอิง

## แหล่งข้อมูลอื่น
* Species account 
*อึ่งน้ำเต้า สถาบันวิจัยวิทยาศาสตร์และเทคโนโลยีแห่งประเทศไทย
*อึ่งน้ำเต้า โครงการอุทยานธรรมชาติวิทยาอันเนื่องมาจากพระราชดำริ

หมวดหมู่:วงศ์อึ่งอ่าง
ยามาอูจิ ทาดาโตโยะ

**ยามาอูจิ ทาดาโตโยะ** (,1609-1669) เป็นไดเมียวคนที่ 3 แห่งแคว้นโทซะ

ยามาอูจิ ทาดาโตโยะ เกิดเมื่อปี ค.ศ. 1609 เป็นบุตรชายของยามาอูจิ ทาดาโยชิ ไดเมียวคนที่ 2 กับลูกสาวบุญธรรมของโทกูงาวะ อิเอยาซุ เมื่อไดเมียวทาดาโยชิถึงแก่อสัญกรรมในปี ค.ศ. 1655 ท่านทาดาโตโยะในวัย 46 ปีจึงได้ขึ้นเป็นไดเมียวสืบต่อมา

ยามาอูจิ ทาดาโตโยะ ถึงแก่อสัญกรรมเมื่อปี ค.ศ. 1669 ขณะอายุได้ 60 ปีดำรงตำแหน่งได้ 14 ปี

หมวดหมู่:ไดเมียว
หมวดหมู่:ตระกูลยามาอูจิ
หมวดหมู่:บุคคลจากแคว้นโทซะ
ซากาโมโตะ นาโอะ

**ซากาโมโตะ นาโอะ** (; 2 ธันวาคม ค.ศ. 1842–7 พฤศจิกายน ค.ศ. 1898) เขาเป็นซามูไรและสมาชิกกลุ่มไคเอ็นไต เขาเป็นหลานชายของซากาโมโตะ เรียวมะ และสืบทอดตำแหน่งผู้นำตระกูลหลังจากเรียวมะถูกลอบสังหาร ในช่วงปลายยุคเอโดะ เขาเรียกตัวเองว่า **ทากามัตสึ ทาโร** () ภรรยาของเขาคือโทโมเอะ (ค.ศ. 1847–1915) ลูกสาวของเซตะ ยูกิจิ ลูก ๆ ของเขาคือ ซากาโมโตะ นาโอกิ (เสียชีวิตตั้งแต่ยังเด็ก) และ ซากาโมโตะ นาโอเอะ ลูกบุญธรรมของเขาคือ คาเนจิโระและคิโยชิ และน้องชายของเขาคือ ซากาโมโตะ นาโอฮิโระ เขาเป็นผู้นำตระกูลซากาโมโตะคนที่สองต่อจากเรียวมะ

## ประวัติ
เขาเกิดในปี ค.ศ. 1842 เป็นบุตรชายคนโตของทากามัตสึ จุนโซ () ซามูไรท้องถิ่นในแคว้นศักดินาโทซะ และแม่ของเขาคือ ชิซุรุ (พี่สาวของเรียวมะ)

เมื่ออายุ 19 ปี เขาได้เดินทางไปยังเกาะคีวชูเพื่อศึกษาวิชาดาบ หลังจากที่ได้พบกับทาเกจิ ซูอิซังในระหว่างเดินทาง เขาได้เข้าร่วมกลุ่มโทซะ คินโนะ โช และอุทิศตนให้กับขบวนการซนโนโจอิ แต่ต่อมา ด้วยการแนะนำจากเรียวมะ ผู้เป็นน้าของเขา เขาก็ได้กลายมาเป็นศิษย์ของคัตสึ ไคชู ขุนนางของรัฐบาลโชกุน

## สายตระกูล
เส้นตรงหมายถึงบุตรทางสายเลือด และเส้นคู่หมายถึงบุตรบุญธรรม

1. นาโอจู (เรียวมะ) = 2. **นาโอะ** - 3. นาโอเอะ = 4. นาโอมิจิ (บุตรของนาโอฮิโระ)

## อ้างอิง

หมวดหมู่:บุคคลจากแคว้นโทซะ
หมวดหมู่:ซามูไร
หมวดหมู่:บุคคลที่เกิดในปี พ.ศ. 2385
หมวดหมู่:บุคคลที่เสียชีวิตในปี พ.ศ. 2441
หมวดหมู่:บุคคลในยุคเอโดะ
ปราสาทโคจิ

**ปราสาทโคจิ** เป็นปราสาทที่ตั้งอยู่ในเมืองโคจิ จังหวัดโคจิ สร้างขึ้นระหว่าง ค.ศ. 1601-1611 ตรงกับสมัยของยามาอูจิ คาซูโตโยะ ไดเมียวคนแรกของแคว้นศักดินาโทซะ และยามาอูจิ ทาดาโยชิ ไดเมียวคนที่ 2 เมื่อปราสาทแห่งนี้สร้างเสร็จก็ได้กลายเป็นที่อยู่ของไดเมียวตระกูลยามาอูจิ ซึ่งปกครองแคว้นศักดินาโทซะมาอีก 257 ปีก่อนที่จะเข้าสู่ยุคเมจิ ใน ค.ศ. 1868

ซึ่งสาเหตุที่ท่านคาซูโตโยะได้คิดสร้างปราสาทแห่งนี้ขึ้นมาเพราะปราสาทแห่งแรกที่ท่านและยามาอูจิ ชิโยะ ภรรยาคู่ชีวิตพร้อมครอบครัวอาศัยอยู่นั้นอยู่ไกลจากทะเลและค่อนข้างคับแคบ ท่านคาซูโตโยะจึงคิดสร้างปราสาทโคจิขึ้นมาแต่ยังไม่ทันสร้างเสร็จท่านก็ถึงแก่อสัญกรรมในปี 1605 ท่านทาดาโยชิจึงให้สร้างต่อจนสำเร็จในปี 1611

ปัจจุบันนี้ปราสาทโคจิได้กลายเป็นสถานที่ท่องเที่ยวที่สำคัญของจังหวัดโคจิ โดยตัวปราสาทได้เปิดเป็นพิพิธภัณฑ์ให้นักท่องเที่ยวเข้าชม

โคจิ
หมวดหมู่:สิ่งก่อสร้างในจังหวัดโคจิ
หมวดหมู่:ตระกูลยามาอูจิ
เจ้าชายอิมแฮ

**เจ้าชายอิมแฮ** (,1574-1609) เป็นพระราชโอรสใน พระเจ้าซ็อนโจ ที่ประสูติแต่ พระสนมกงบิน และเป็นพระเชษฐาร่วมอุทรกับ ควังแฮกุน พระราชาองค์ต่อมา

เจ้าชายอิมแฮประสูติเมื่อปี ค.ศ. 1574 แต่เพราะพระอุปนิสัยที่หุนหันพลันแล่นและขี้เมาจึงทำให้เจ้าชายอิมแฮถูกตัดออกจากการคัดเลือกรัชทายาทและพระอนุชาคือเจ้าชายควังแฮจึงได้เป็นรัชทายาทแทน

**เจ้าชายอิมแฮ** สิ้นพระชนม์เมื่อปี ค.ศ. 1609 ขณะพระชนม์เพียง 35 พรรษาเพราะปลิดชีพพระองค์เนื่องจากคดี กบฏยูกองเกียง

## พงศาวลี



หมวดหมู่:บุคคลในยุคราชวงศ์โชซ็อน
หมวดหมู่:ตัวละครในตำราลักษณ์ ลิขิตบัลลังก์
อองโตนี กรัสตู

**อองโตนี กรัสตู** (; 7 เมษายน ค.ศ. 1985 — ) เป็นจ๊อกกี้ชาวฝรั่งเศส ในสังกัดฟรานซ์แกลลอป และเป็นตัวแทนจากสโมสรจ๊อกกี้ฮ่องกง โดยใช้ชื่อภาษาจีนคือ **郭達成** ในการแข่ง

## ประวัติ
อองโตนีเกิดในกรุงปารีส ประเทศฝรั่งเศส เขาเกิดในครอบครัวนักแข่งความเร็ว โดยมีบิดาเป็นนักแข่งรถเทียม ซึ่งเขาเองก็ปรารถนาที่จะเป็นนักแข่งเฉกเช่นเดียวกับพ่อของเขา แล้วเขาก็ได้รับการสนับสนุนเป็นจ๊อกกี้ในเวลาต่อมา

ค.ศ. 2001 เขาได้รับใบอนุญาตจ๊อกกี้ โดยอ้างถึงการเป็นเจ้าของม้าที่พ่อของเขาได้รับชัยชนะเป็นครั้งแรก เพียงไม่กี่ปีหลังจากนั้นเขาก็สร้างสถิติที่โดดเด่น โดยใน ค.ศ. 2007 ได้รับชัยชนะ 31 ครั้ง จากการแข่งขัน 609 ครั้ง และเป็นผู้นำของฝรั่งเศสในอันดับที่ 30 และใน ค.ศ. 2008 จากการแข่งขัน 744 ครั้ง เขาได้รับชัยชนะ 70 ครั้ง โดยได้รับการจัดให้อยู่ในอันดับที่ 9 ซึ่งถือเป็นปีที่ประสบความสำเร็จครั้งใหญ่สำหรับเขา

ค.ศ. 2009 เขาได้รับชัยชนะ 84 ครั้ง และขึ้นมาอยู่ในอันดับที่ 8 ในปีเดียวกันนี้ เขายังได้รับการสนับสนุนจาก อีลี ลีลูค์ซึ่งเป็นครูฝึกม้า โดยได้รับใบอนุญาตในระยะสั้นจากสมาคมแข่งความเร็วแห่งประเทศญี่ปุ่น (เจอาร์เอ) สำหรับช่วงเวลาระหว่างวันที่ 31 ตุลาคม ถึง 30 ธันวาคม ที่ประเทศญี่ปุ่น นับเป็นการแข่งขันครั้งแรกที่ประเทศญี่ปุ่น ตลอดจนได้รับคำแนะนำจาก โยชิดะ เทรุยะ ในการเข้ารับการสนับสนุนรวมถึงการฝึกฝนจากคาซูโอะ ฟูจิซาวะ และในวันที่ 8 พฤศจิกายน เขาได้ชนะการแข่งขันลาเมียร์ควีน ที่สนามแข่งม้าฟุกุชิมะในอันดับที่ 8 ซึ่งนับเป็นชัยชนะครั้งแรกที่ได้รับการบันทึกรายการในประเทศญี่ปุ่น

เขาได้รับใบอนุญาตในระยะสั้นจากเจอาร์เออีกครั้ง สำหรับวันที่ 1 มกราคม ถึง 31 มกราคม ค.ศ. 2010  จากการขี่ม้าในช่วงปลายปีที่ประเทศญี่ปุ่นอย่างต่อเนื่อง

วันที่ 1 มกราคม ถึง 28 กุมภาพันธ์ ค.ศ. 2011 ได้รับใบอนุญาตในระยะสั้นจากเจอาร์เออีกเช่นเคย โดยในวันที่ 10 มกราคม เขาใช้ม้าแดนซ์แฟนตาเซียเข้าแข่งขัน และได้รับชัยชนะในแฟร์รี่สแตค ซึ่งถือเป็นชัยชนะในรายการเดิมพันระดับสูงครั้งแรกในประเทศญี่ปุ่น

#### ผลงานในประเทศญี่ปุ่น

## ม้าแข่งหลัก
* พลองเตเออร์
* แดนซ์แฟนตาเซีย
* โคซูโมเมโด

## อ้างอิง

* Jockey Anthony Crastus - Records - Statistics - Horses (Racing Post)  
* Les Evènements de l'Association - Association des jockeys de galop  

## แหล่งข้อมูลอื่น
* Ａ．クラストゥス騎手、Ｆ．ベリー騎手に短期騎手免許交付  2011-02-07閲覧 
* Anthony Crastus - Fiche jockey - Geny 
* Anthony Crastus - Jockey detail 

หมวดหมู่:จ๊อกกี้ชาวฝรั่งเศส
หมวดหมู่:นักกีฬาจากปารีส
จตุรวิทย์ คชน่วม

พันตำรวจเอก **จตุรวิทย์ คชน่วม** (เกิด 8 กุมภาพันธ์ พ.ศ. 2519)  เดิมมีชื่อว่า **อุเทน คชน่วม** ชื่อเล่น **เทน** รองผู้บังคับการกองตรวจราชการ 4 สำนักงานจเรตำรวจ เป็นนักแสดงและนายตำรวจชาวไทย มีน้องชาย 1 คน ซึ่งมีอาชีพรับราชการตำรวจเช่นกัน 

## การศึกษา
โรงเรียนเตรียม​ทหาร​ รุ่นที่ 37 (ตท.37)​

โรงเรียนนายร้อยตำรวจ รุ่นที่ 53 (นรต.53) (โดยมีพิธีพระราชทานกระบี่เมื่อวันที่ 8 มิถุนายน พ.ศ. 2543)

ปริญญาโทจาก ภาควิชารัฐศาสตร์และรัฐประศาสนศาสตร์ คณะสังคมศาสตร์ มหาวิทยาลัยเกษตรศาสตร์ 

## ประวัติ
เริ่มต้นชีวิตราชการด้วยการเป็นนายตำรวจติดตาม พลตำรวจเอกวิสุทธิ์ กิตติวัฒน์ อดีตรองอธิบดีกรมตำรวจ พร้อมกับได้มีผลงานในวงการบันเทิงด้วยการเป็นพรีเซ็นเตอร์ผลิตภัณฑ์บำรุงผิวยี่ห้อหนึ่ง ตั้งแต่ยังเรียนอยู่ในโรงเรียนนายร้อยตำรวจ จึงได้ย้ายเข้าสู่กองบัญชาการตำรวจปราบปรามยาเสพติด (บช.ปส.)  เพื่อเสริมสร้างภาพลักษณ์ที่ดีให้แก่ตำรวจไทย

มีผลงานในแวดวงการแสดงด้วยการรับบทตัวประกอบและนักแสดงสมทบในละครโทรทัศน์และภาพยนตร์หลายๆเรื่อง อาทิ *[[เจ้าชายหัวใจเกินร้อย]]* (พ.ศ. 2545), *[[ศิลามณี]]* (พ.ศ. 2551), *[[รักในม่านเมฆ]]* (พ.ศ. 2553), *[[ตำนานสมเด็จพระนเรศวรมหาราช ภาค ๓ ยุทธนาวี]]* (พ.ศ. 2554) เป็นต้น และยังเคยแสดงมิวสิควีดีโอเพลงลูกทุ่งอีกด้วย

ชีวิตส่วนตัว สถานภาพโสด มีกิจกรรมยามว่างคือ การปลูกเลี้ยงกล้วยไม้ และสุนัขพันธุ์โกลเดินริทรีฟเวอร์

ได้รับพระราชทานยศ พันตำรวจเอก เมื่อวันที่ 7 มิถุนายน พ.ศ. 2560 เป็นลำดับที่ ๗๐๒๕

## ยศและตำแหน่ง
* – รองผู้กำกับการ 3 กองบังคับการตำรวจท่องเที่ยว
* – พันตำรวจโท
* 4 มิถุนายน 2560 – ผู้กำกับการ 9 กองบังคับการตำรวจน้ำ
* 7 มิถุนายน 2560 – พันตำรวจเอก
* – รองผู้บังคับการอำนวยการ กองบัญชาการตำรวจสอบสวนกลาง และรองโฆษกกองบัญชาการตำรวจสอบสวนกลาง
* 1 กุมภาพันธ์ 2566 – รองผู้บังคับการตำรวจรถไฟ และโฆษกกองบังคับการตำรวจรถไฟ
* รองผู้บังคับการกองตรวจราชการ 4 สำนักงานจเรตำรวจ

## ผลงาน
### ละครโทรทัศน์

### ละครชุด

### ละครสั้น
* ฟ้ามีตา ตอน นกน้อยในกรงทอง (ช่อง 7) (2562)
* ฟ้ามีตา ตอน 18 ปีที่หายไป (ช่อง 7) (13-02-2564)
* ฟ้ามีตา ตอน ลูกพ่อลูกแม่ (ช่อง 7) (19-02-2565)
* ฟ้ามีตา ตอน หยุดได้หรือยัง (ช่อง 7) (19-11-2565)

### มิวสิควีดีโอ

* เพลง ลูกสาวผู้การ ศิลปิน สายัณห์ สัญญา
* เพลง อกหักจากปักษ์ใต้ ศิลปิน เอกชัย ศรีวิชัย พ.ศ.2540
* เพลง เปลี่ยนรักเปลี่ยนรถ ศิลปิน ยอดรัก สลักใจ
* เพลง จดหมายฉบับสุดท้าย ศิลปิน เกษม คมสันต์
* เพลง เบี้ยวเป็นเบี้ยว ศิลปิน ไวพจน์ เพชรสุพรรณ
* เพลง เมาจนนึกไม่ออก ศิลปิน ศรเพชร ศรสุพรรณ
* เพลง ดื่มเหล้าเผากลุ้ม ศิลปิน สนธิ สมมาตร

## เครื่องราชอิสริยาภรณ์

## อ้างอิง

## แหล่งข้อมูลอื่น

หมวดหมู่:บุคคลจากจังหวัดจันทบุรี
หมวดหมู่:พุทธศาสนิกชนชาวไทย
หมวดหมู่:นักแสดงชายชาวไทย
หมวดหมู่:นักแสดงละครโทรทัศน์ชายชาวไทย
หมวดหมู่:ตำรวจชาวไทย
หมวดหมู่:บุคคลจากโรงเรียนนายร้อยตำรวจ
หมวดหมู่:บุคคลจากคณะสังคมศาสตร์ มหาวิทยาลัยเกษตรศาสตร์
หมวดหมู่:ผู้ได้รับเครื่องราชอิสริยาภรณ์ ต.ช.
หมวดหมู่:ผู้ได้รับเครื่องราชอิสริยาภรณ์ ท.ม.
อิกิเรียว

[thumb|200px|right|''อิกิเรียว'' โดย [Toriyama Sekien|โทะริยะมะ เซะกิเอ็ง (Toriyama Sekien)]]

**อิกิเรียว** () คือ วิญญาณที่ออกจากร่างมนุษย์ทั้งที่ยังเป็นอยู่ ตามเทพปกรณัมญี่ปุ่น

ชนญี่ปุ่นเชื่อกันว่า เมื่อบุคคลหนึ่งถูกอีกบุคคลหนึ่งกระทำให้คับข้องหมองใจถึงขนาด วิญญาณทั้งหมดหรือบางส่วนของผู้ถูกข่มเหงนั้นอาจละจากร่างเป็นการชั่วคราว เพื่อไปประทุษร้ายด้วยประการต่าง ๆ ต่อผู้ข่มเหง ทำนองเดียวกับดวงตาปีศาจ 

การที่วิญญาณพ้นร่างไปนี้ แม้ชั่วคราว ก็มักก่อให้เจ้าของวิญญาณล้มป่วย แต่ถ้าถาวร ผู้นั้นก็จะถึงแก่ความตายในที่สุด นอกจากนี้ วิญญาณดังกล่าวอาจสิงสู่ร่างของบุคคลอื่น โดยที่เจ้าของวิญญาณไม่ทราบเลยก็ได้

วรรณกรรมทางพุทธศาสนาของญี่ปุ่นว่า อิกิเรียวสยบยากมิใช่น้อย 

## อ้างอิง

หมวดหมู่:โยไก
การประท้วงร่างรัฐบัญญัติโซปาและพีปา

thumb|350px|ภาพจับหน้าจอแลนดิงเพจ (landing page) ของวิกิพีเดียภาษาอังกฤษ อันเป็นเพียงหน้าเชิงสัญลักษณ์เพียงหน้าเดียวระหว่างการปิดเมื่อวันที่ 18 มกราคม
**การปิด[[วิกิพีเดียภาษาอังกฤษ]]**เป็นการประท้วงออนไลน์ 24 ชั่วโมงซึ่งเริ่มขึ้นเมื่อวันที่ 18 มกราคม พ.ศ. 2555 เวลาเที่ยงคืน ตามเวลามาตรฐานตะวันออกสหรัฐ เว็บไซต์วิกิพีเดียแสดงเพียงข้อความต่อต้านร่างรัฐบัญญัติหยุดยั้งการละเมิดลิขสิทธิ์ออนไลน์ (SOPA) และร่างรัฐบัญญัติคุ้มครองไอพี (PIPA) ซึ่งเป็นร่างกฎหมายที่กำลังมีการเสนอในรัฐสภาสหรัฐอเมริกา โดยไม่แสดงบทความตามปกติ

วันที่ 16 มกราคม ผู้ก่อตั้งวิกิมีเดีย จิมมี เวลส์ และกรรมการบริหารมูลนิธิวิกิมีเดีย ซู การ์เนอร์ ประกาศการปิดหลังดำเนินการหยั่งความเห็น 72 ชั่วโมงของชุมชนผู้เขียน การหยั่งเสียงทั่วไปมีขึ้นหลังการอภิปรายนานหลายสัปดาห์ในฟอรัมวิกิพีเดียขนาดเล็กกว่า วันที่นั้นถูกเลือกให้ตรงกับการปฏิบัติคล้ายกันในเว็บไซต์อื่น เช่น เรดดิต (Reddit) และดำเนินไป 24 ชั่วโมงเริ่มตั้งแต่เวลา 05:00 UTC (หรือเที่ยงคืนตามเวลามาตรฐานตะวันออก) ของวันที่ 18 มกราคม

## ปฏิกิริยา
มูลนิธิวิกิมีเดียรายงานว่า มีการเข้าชมวิกิพีเดียรุ่นที่ถูกปิดกว่า 162 ล้านครั้งในช่วงที่ปิด 24 ชั่วโมง โดยมีการใช้หน้าแรกของเว็บไซต์อย่างน้อย 4 ล้านครั้งเพื่อค้นหาข้อมูลติดต่อผู้แทนรัฐสภาสหรัฐของพวกตน การใช้หน้าแรกของวิกิพีเดียเพิ่มขึ้นมหาศาลระหว่างการปิดโดยมีบันทึกการเข้าชมหน้า 17,535,733 ครั้ง เทียบกับ 4,873,388 ครั้งเมื่อวันก่อนหน้า คำร้องซึ่งสร้างและเชื่อมโยงไปถึงโดยกูเกิลมีการบันทึกกว่า 4.5 ล้านครั้ง โดยมูลนิธิอิเล็กทรอนิกส์ฟรอนเทียร์รายงานว่ามีข้อความอีเมลมากกว่า 1 ล้านฉบับถูกส่งไปยังสมาชิกรัฐสภาผ่านเว็บไซต์ของพวกเขาระหว่างการปิด MSNBC รายงานว่ามีข้อความทวิตเตอร์เกิน 2.4 ล้านข้อความเกี่ยวกับ SOPA, PIPA และการปิด ระหว่างช่วง 16 ชั่วโมงของวันที่ 18 มกราคม ซึ่งรวมไปถึงผู้ก่อตั้งเฟซบุ๊ก มาร์ก ซักเคอร์เบิร์ก ผู้ซึ่งมิได้ใช้บริการดังกล่าวนับแต่ พ.ศ. 2552 เพื่อกระตุ้นให้ผู้ติดตาม (follower) ของเขาติดต่อสมาชิกรัฐสภาของพวกตน

ในวันเดียวกัน มีวุฒิสมาชิกหกคนผู้สนับสนุนร่างรัฐบัญญัติทั้งสอง ประกาศว่าจะถอนการสนับสนุนร่างรัฐบัญญัติดังกล่าว สมาชิกรัฐสภาอื่นอีกหลายคนออกแถลงการณ์วิจารณ์รุ่นปัจจุบันของร่างรัฐบัญญัติทั้งสอง

## อ้างอิง

## แหล่งข้อมูลอื่น
* และ
* SOPA Strike - รายการเว็บไซต์ทั้งหมดที่เข้าร่วมการปิดอินเทอร์เน็ต

หมวดหมู่:การประท้วง
หมวดหมู่:ประวัติวิกิพีเดีย
หมวดหมู่:ประวัติอินเทอร์เน็ต
หมวดหมู่:การเคลื่อนไหว
หมวดหมู่:การตรวจพิจารณาอินเทอร์เน็ต
วีรคติ

**วีรคติ** หรือ **โรมานซ์** (romance) อาจหมายถึง

* กลุ่มภาษาโรมานซ์ (romance languages), ภาษาตระกูลหนึ่งอันเกิดมีในยุโรปตอนตะวันตกเฉียงใต้
* วีรคติ, นิยายแนวหนึ่งในยุโรปมัชฌิมยุคและสมัยฟื้นฟูศิลปวิทยา
* เพลงวีรคติ, ลำนำนิทาน (ballad) แนวหนึ่ง
* นวนิยายรัก, นวนิยายซึ่งมีเนื้อหาเน้นที่ความสัมพันธ์เชิงรักใคร่
* ภาพยนตร์รัก, ภาพยนตร์แนวหนึ่งซึ่งมีเนื้อหาเน้นที่ความสัมพันธ์เชิงรักใคร่ของตัวเอก
กลุ่มอาการแอสเปอร์เจอร์

**กลุ่มอาการแอสเปอร์เจอร์** หรือ **แอสเพอร์เกอร์** ( (**AS**) หรือ Asperger's) เป็นโรคในกลุ่มออทิซึมสเปกตรัมโรคหนึ่ง ผู้ป่วยจะมีความบกพร่องในการเข้าสังคม และมีแบบแผนของพฤติกรรมและความสนใจที่เป็นรูปแบบเฉพาะและซ้ำ ๆ โรคนี้ต่างจากโรคในกลุ่มออทิซึมสเปกตรัมโรคอื่นตรงที่ผู้ป่วยจะมีความสามารถทางภาษาและสติปัญญาค่อนข้างเป็นปกติ เมื่อเทียบกับโรคอื่น ๆ ในกลุ่มออทิซึมสเปกตรัมด้วยกัน

## อ้างอิง

หมวดหมู่:ความผิดปกติทางประสาทวิทยา
หมวดหมู่:ออทิซึม
หมวดหมู่:กลุ่มอาการ
ภาษาใกล้สูญ

**ภาษาใกล้สูญ** () หรือ **ภาษาวิกฤต** เป็นภาษาซึ่งเสี่ยงต่อการเลิกใช้ หากภาษานั้นไม่มีผู้พูดเป็นภาษาแม่ ภาษานั้นก็จะเป็นภาษาที่ตายแล้ว หากไม่มีผู้ใดพูดภาษานั้นเลย จะเป็น "ภาษาสูญ" จำนวนภาษาทั้งหมดในโลกไม่เป็นที่ทราบ มีการประเมินกันหลากหลายขึ้นอยู่กับหลายปัจจัย Michael E. Krauss ประเมินว่ามีภาษาใช้กันอยู่ในปัจจุบันราว 6,000 ภาษา จนถึง พ.ศ. 2550 ยูเนสโกใช้ตัวเลขนี้ Krauss นิยามภาษาว่า "ปลอดภัย" หากเด็ก ๆ จะมีโอกาสพูดในอีก 100 ปีข้างหน้า "ใกล้สูญ" หากเด็กไม่อาจพูดได้ในอีก 100 ปีข้างหน้า (ประมาณ 60-80% ของภาษาทั้งหมดอยู่ในหมวดหมู่นี้) และ "ใกล้ตาย" (moribund) หากเด็กไม่อาจพูดได้ในปัจจุบัน 

## การบ่ง
แม้ไม่มีนิยามชัดเจนในการบ่งภาษาว่าใกล้สูญ แต่มีการใช้สามเกณฑ์หลักเป็นแนวปฏิบัติดังนี้
# จำนวนผู้พูดในปัจจุบันที่ยังมีชีวิตอยู่
# อายุเฉลี่ยของผู้พูดเป็นภาษาแม่ และ/หรือ พูดได้คล่อง
# ร้อยละของรุ่นอายุน้อยสุดที่มีความคล่องในภาษาที่กำลังกล่าวถึง

บางภาษา เช่น ภาษาในอินโดนีเซีย อาจมีผู้พูดนับหลายหมื่นคน แต่อาจเป็นภาษาใกล้สูญได้ เพราะเด็กไม่ได้เรียนรู้ภาษาอีกต่อไป และผู้พูดกำลังอยู่ระหว่างเปลี่ยนไปใช้ภาษาอินโดนีเซียซึ่งเป็นภาษาราชการแทนภาษาท้องถิ่น 
 
ในทางกลับกัน ภาษาที่มีผู้พูดเพียง 100 คน อาจถูกพิจารณาให้เป็นภาษามีชีวิตอยู่อย่างยิ่งก็ได้ หากภาษานั้นเป็นภาษาหลักของชุมชน และเป็นภาษาแรก (หรือภาษาเดียว) ที่เด็กในชุมชนนั้นใช้พูดจริง

การประเมินว่า "ความหลากหลายทางภาษานั้นสำคัญต่อมรดกของมนุษย์" คณะผู้เชี่ยวชาญภาษาใกล้สูญเฉพาะกิจของยูเนสโกเสนอนิยามภาษาใกล้สูญไว้ว่า "... เมื่อผู้พูดเลิกใช้ภาษานี้, ใช้ภาษาในอาณาเขตสื่อสารจำนวนลดลงอย่างมาก และหยุดส่งต่อจากรุ่นหนึ่งไปสู่รุ่นต่อไป นั่นคือ ไม่มีผู้พูดใหม่ ไม่ว่าผู้ใหญ่หรือเด็ก"
 
แผนที่ชุดภาษาที่ตกอยู่ในอันตรายของโลก (Atlas of the World's Languages in Danger) ออนไลน์ของยูเนสโกจัด 2,500 ภาษาออกเป็นห้าระดับความเสี่ยงอันตราย: ไม่ปลอดภัย ใกล้สูญแน่นอน ใกล้สูญอย่างรุนแรง ใกล้สูญวิกฤต และสูญ มากกว่า 200 ภาษาทั่วโลกจะสูญในช่วงสามชั่วอายุคน

## บรรณานุกรม
* Zuckermann, Ghil'ad (กิลอัด สุขเคอร์แมน) & Walsh, Michael, 2011. Stop, Revive, Survive: Lessons from the Hebrew Revival Applicable to the Reclamation, Maintenance and Empowerment of Aboriginal Languages and Cultures, *Australian Journal of Linguistics* 31: 111–127.

## อ้างอิง

หมวดหมู่:ภาษา
ชาวแคนาดา

**ชาวแคนาดา** (; ) หมายถึงบุคคลจากประเทศแคนาดา โดยความหมายนี้อาจสื่อถึงทางพันธุกรรม, ที่อยู่อาศัย, กฎหมาย, ประวัติศาสตร์, วัฒนธรรม หรือชาติพันธุ์ สำหรับชาวแคนาดาส่วนใหญ่ บ่อยครั้งมักจะสื่อถึงการดำรงอยู่และแหล่งที่มาของพวกเขาเพื่อการพิจารณาว่าเป็น *ชาวแคนาดา*

นอกเหนือจากชาวอะบอริจินอล ที่ปรากฏตามสำรวจสำมะโนประชากรใน ค.ศ. 2006 ที่มีอยู่ 1,172,790 คน ซึ่งถือเป็น 3.8% ของประชากรทั้งประเทศ ซึ่งเป็นประชากรส่วนใหญ่ที่อพยพมาจากโลกเก่ารวมถึงลูกหลานของพวกเขา หลังจากการเป็นส่วนหนึ่งของจักรวรรดิอาณานิคมฝรั่งเศสในช่วงแรก และจักรวรรดิบริติชในช่วงต่อมา คลื่นฝูงชนที่อพยพและตั้งถิ่นฐานจึงไม่ใช่ชาวอะบอริจินอลเป็นหลัก และเป็นเช่นนี้มาเกือบสองศตวรรษจนถึงปัจจุบัน องค์ประกอบของชาวอะบอริจินอล ชาวฝรั่งเศส และชาวอังกฤษ, รูปแบบการย้ายถิ่นฐาน, ภาษา และศาสนาได้หล่อหลอมรวมเป็นรูปแบบวัฒนธรรมแคนาดา และก่อให้เกิดเอกลักษณ์ของแคนาดา แคนาดายังได้รับอิทธิพลอย่างมากในด้านภาษาและเศรษฐกิจจากประเทศเพื่อนบ้านอย่างสหรัฐ

ความเป็นเอกราชของแคนาดาเติบโตขึ้นมากกว่าแนวความคิดเดิม ภายหลังจากการก่อตัวของสมาพันธ์ชาวแคนาดา ในปี ค.ศ. 1867 จากสงครามโลกครั้งที่หนึ่ง และสงครามโลกครั้งที่สอง ได้ก่อให้เกิดความปรารถนาที่จะให้ชาวแคนาดามีประเทศเป็นของพวกเขาในการได้รับการยอมรับในฐานะเป็นรัฐอธิปไตยเต็มรูปแบบด้วยความเป็นพลเมืองอย่างชัดเจน ด้วยการนี้ได้มีการก่อตั้งร่างพระราชบัญญัติการเป็นพลเมืองของแคนาดาในปี ค.ศ. 1946 ซึ่งมีผลเมื่อวันที่ 1 มกราคม ค.ศ. 1947 ชาวแคนาดายังคงสถานะความเป็นชาวอังกฤษอยู่จนพระราชบัญญัติพลเมืองใหม่มีผล ณ วันที่ 15 กุมภาพันธ์ ค.ศ. 1977 กฎหมายสัญชาติแคนาดาเปรียบเสมือนกระจกส่องอย่างใกล้ชิดของสหราชอาณาจักร โดยกฎหมายตั้งแต่กลางศตวรรษที่ 20 ได้แสดงถึงพันธกิจของชาวแคนาดาในรูปแบบพหุภาคีนิยม รวมถึงการพัฒนาทางเศรษฐกิจและสังคม

## อ้างอิง

## หนังสืออ่านเพิ่ม

* 
* 
* 
* 
*
*
* 
* 
*
*
*
* 

## แหล่งข้อมูลอื่น

*  Canada Year Book 2010 - Statistics Canada
* Canada: A People's History - Teacher Resources - Canadian Broadcasting Corporation
* Multicultural Canada - Department of Canadian Heritage
* The Canadian Immigrant Experience - Library and Archives Canada
* The Dictionary of Canadian Biography – Library and Archives Canada
* Canadiana: The National Bibliography of Canada – Library and Archives Canada
ปวีณ แซ่จึง

**ปวีณ แซ่จึง** (เกิด 28 ธันวาคม พ.ศ. 2492) อดีตสมาชิกสภาผู้แทนราษฎรจังหวัดศรีสะเกษ สังกัดพรรคเพื่อไทย ปัจจุบันสังกัดพรรคภูมิใจไทย และอดีตนายกองค์การบริหารส่วนจังหวัดศรีสะเกษ

## ประวัติ
ปวีณ เกิดเมื่อวันที่ 28 ธันวาคม พ.ศ. 2492 เป็นบุตรนายเป่งยู นางหมุ่ย แซ่จึง ด้านครอบครัวสมรสกับผ่องศรี แซ่จึง (สกุลเดิม: เย็นใจ) อดีตสมาชิกสภาผู้แทนราษฎรจังหวัดศรีสะเกษ มีธิดา 4 คน

สำเร็จการศึกษาชั้นมัธยมศึกษาจากโรงเรียนเบ็ญจมะมหาราช จังหวัดอุบลราชธานี ระดับปริญญาตรีสาขาวิชาวิทยาการจัดการ จากมหาวิทยาลัยสุโขทัยธรรมาธิราช และสาขาศิลปศาสตร์ จากมหาวิทยาลัยราชภัฏสุรินทร์ และปริญญาศิลปศาสตรมหาบัณฑิตกิตติมศักดิ์ จากมหาวิทยาลัยรามคำแหง

## การทำงาน
ปวีณ เป็นสมาชิกสภาจังหวัด ตั้งแต่ปี พ.ศ. 2518 เคยดำรงตำแหน่งนายกองค์การบริหารส่วนจังหวัดศรีสะเกษ จนกระทั่งในปี พ.ศ. 2548 ได้ลงสมัครรับเลือกตั้งสมาชิกสภาผู้แทนราษฎรจังหวัดศรีสะเกษ สังกัดพรรคไทยรักไทย และได้รับเลือกตั้ง ในพื้นที่เดิมของนางผ่องศรี แซ่จึง ต่อมาในการเลือกตั้ง พ.ศ. 2550 ได้รับเลือกตั้งในสังกัดพรรคพลังประชาชน และพรรคเพื่อไทย รวมถึงในการเลือกตั้ง พ.ศ. 2554 ด้วย

ปวีณ ได้รับแต่งตั้งให้ดำรงตำแหน่งประธานกรรมาธิการการปกครองส่วนท้องถิ่น สภาผู้แทนราษฎร ในสภาผู้แทนราษฎรไทย ชุดที่ 24

ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 ได้สมัครรับเลือกตั้งในระบบบัญชีรายชื่อ สังกัดพรรคเพื่อไทย ลำดับที่ 26 แต่ไม่ได้รับเลือกตั้ง เนื่องจากพรรคเพื่อไทยมีจำนวนสมาชิกสภาผู้แทนราษฎรมากกว่าจำนวนสมาชิกสภาผู้แทนราษฎรพึงมีตามที่กำหนดไว้ในรัฐธรรมนูญ

พ.ศ. 2565 เขาเปิดตัวย้ายไปร่วมงานกับพรรคภูมิใจไทย

## เครื่องราชอิสริยาภรณ์

## อ้างอิง

## แหล่งข้อมูลอื่น
* สภาผู้แทนราษฎร 

หมวดหมู่:บุคคลจากอำเภอราษีไศล
หมวดหมู่:ชาวไทยเชื้อสายจีน
หมวดหมู่:พุทธศาสนิกชนชาวไทย
หมวดหมู่:นักการเมืองจากจังหวัดศรีสะเกษ
หมวดหมู่:สมาชิกสภาผู้แทนราษฎรจังหวัดศรีสะเกษ
หมวดหมู่:นายกองค์การบริหารส่วนจังหวัดของประเทศไทย
หมวดหมู่:นักการเมืองพรรคไทยรักไทย
หมวดหมู่:นักการเมืองพรรคพลังประชาชน (พ.ศ. 2541)
หมวดหมู่:นักการเมืองพรรคเพื่อไทย
หมวดหมู่:พรรคภูมิใจไทย
หมวดหมู่:บุคคลจากโรงเรียนเบ็ญจะมะมหาราช
หมวดหมู่:บุคคลจากมหาวิทยาลัยราชภัฏสุรินทร์
หมวดหมู่:บุคคลจากสาขาวิชาวิทยาการจัดการ มหาวิทยาลัยสุโขทัยธรรมาธิราช
หมวดหมู่:ผู้ได้รับปริญญากิตติมศักดิ์จากมหาวิทยาลัยรามคำแหง
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
ค่างแว่นโฮส

**ค่างแว่นโฮส** () เป็นค่างชนิด *Presbytis hosei* มีขนบริเวนใบหน้าสีดำและมีขนปุกปุยสีขาวคล้ายสวมเสื้อคลุมตั้งแต่คางลงไปตลอดหน้าท้อง จมูกและริมฝีปากสีชมพู มีสีขาวเป็นวงรอบดวงตาคล้ายสวมแว่นตา มีหางยาว มีอุปนิสัยอยู่รวมกันเป็นฝูง

ค่างแว่นโฮสเป็นสัตว์ที่ตกอยู่ในสภาวะใกล้สูญพันธุ์ เนื่องจากถิ่นที่อยู่อาศัยในธรรมชาติถูกทำลายลงจากการบุกรุกตัดไม้ทำลายป่าของมนุษย์และไฟป่า รวมทั้งฆ่าเพื่อเอาหินบีซอร์ที่อยู่ในกระเพาะเพื่อใช้ในทำพิธีกรรมทางเวทมนตร์ตามความเชื่อ อันเนื่องจากค่างจะกินหินบีซอร์ลงไปเพื่อช่วยในการย่อยอาหาร โดยจะพบได้เฉพาะทางตะวันออกเฉียงเหนือของเกาะบอร์เนียว เกาะสุมาตรา เกาะชวา และคาบสมุทรมลายูเท่านั้น

ในต้นปี ค.ศ. 2012 ได้มีการค้นพบค่างชนิดนี้โดยบังเอิญผ่านทางกล้องวงจรปิดขณะที่พาฝูงลงมากินดินโป่งในพื้นที่ป่าดิบทางตะวันออกสุดของเกาะบอร์เนียว โดยคณะนักวิจัยชาวตะวันตกจากมหาวิทยาลัยไซมอนเฟรเซอร์ของแคนาดาที่เจตนาตั้งกล้องเพื่อบันทึกภาพของลิงอุรังอุตังและเสือดาว สร้างความตื่นตะลึงและยินดีเป็นอย่างมาก เนื่องจากไม่ได้มีรายงานพบค่างชนิดนี้ในธรรมชาติมานานมากจนเชื่อว่าสูญพันธุ์ไปแล้ว 

## อ้างอิง

หมวดหมู่:ค่าง
หมวดหมู่:สัตว์ที่พบบนเกาะบอร์เนียว
หมวดหมู่:สัตว์ที่พบในประเทศอินโดนีเซีย
หมวดหมู่:สัตว์ที่พบในประเทศมาเลเซีย
ปัญหาชาวยิว

**ปัญหาชาวยิว** () ครอบคลุมปัญหาและการแก้ปัญหาแวดล้อมสถานะพลเมือง กฎหมายและสัญชาติอันไม่เท่าเทียมทางประวัติศาสตร์ระหว่างชนกลุ่มน้อยชาวยิวอัชเคนาซิและผู้ที่มิใช่ยิว โดยเฉพาะอย่างยิ่งในทวีปยุโรป ปัญหาแรกอภิปรายและถกเถียงกันในหมู่ชนชั้นสูง นักการเมืองและนักเขียนในยุโรปตะวันตกและยุโรปกลางระหว่างยุคภูมิธรรมและการปฏิวัติฝรั่งเศส ซึ่งปัญหานี้รวมไปถึงการขาดคุณสมบัติทางพลเมืองทางเศรษฐกิจและกฎหมายของยิว ความเท่าเทียม การปลดปล่อยชาวยิวให้เป็นอิสระและภูมิธรรมยิว (Jewish Enlightenment) ปัญหา ซึ่งรวมไปถึงการผสมกลมกลืนในการพลัดถิ่นและลัทธิไซออนิสต์ ยังคงดำเนินต่อไปถึงคริสต์ศตวรรษที่ยี่สิบ คำดังกล่าวเกี่ยวข้องอย่างใกล้ชิดกับช่วงที่การต่อต้านยิวเพิ่มขึ้นเมื่อคริสต์ทศวรรษ 1880 เช่นเดียวกับความพยายามในการสถาปนารัฐยิว

## ประวัติ
คำว่า "ปัญหาชาวยิว" ใช้ครั้งแรกในบริเตนใหญ่นับแต่ประมาณ ค.ศ. 1750 ตามข้อมูลนักวิชาการการล้างชาติโดยนาซี ลูซี ดาวีโดวิกซ์ (Lucy Dawidowicz) คำว่า "ปัญหาชาวยิว" ดังที่เริ่มปรากฏใช้ในยุโรปตะวันตกนี้ เป็นการแสดงออกอย่างเป็นกลางถึงทัศนะในแง่ลบต่อลักษณะเฉพาะภายนอกและติดตาของยิวในฐานะผู้คนต่อเบื้องหลังของชาตินิยมทางการเมืองและรัฐชาติใหม่ที่กำลังรุ่งเรืองขึ้น ดาวีโดวิกซ์เขียนว่า "ประวัติศาสตร์การปลดปล่อยชาวยิวและการต่อต้านยิวยุโรปนั้นเต็มด้วย 'หนทางแก้ไขปัญหาชาวยิว' ที่มีการเสนอ" ปัญหานั้นอภิปรายกันต่อไปในฝรั่งเศส (เรียกว่า "la question juive") หลังการปฏิวัติฝรั่งเศสใน ค.ศ. 1789 ก่อนขยายไปยังเยอรมนีผ่านบทความ "Die Judenfrage" (ดี ยูเดนฟราเกอ) ของบรูโน เบาเออร์

นับแต่จุดนั้น บทความ จุลสาร บทความหนังสือพิมพ์และหนังสืออื่นอีกนับร้อยถูกเขียนขึ้นว่าด้วยหัวข้อดังกล่าว โดยมีการเสนอ "ทางแก้" หลากหลาย รวมทั้งการโยกย้ายถิ่นฐาน การเนรเทศ และการดูดกลืนประชากรยิว คล้ายกัน งานวรรณกรรมอีกนับร้อยชิ้นเขียนขึ้นเพื่อคัดค้าน "ทางแก้" เหล่านี้ และเสนอทางแก้เช่น บูรณาการใหม่ และการศึกษา

อย่างไรก็ดี การถกเถียงนี้ไม่อาจตัดสินได้ว่าปัญหาชาวยิวข้องเกี่ยวกับปัญหาที่คู่ปรับของชาวยิวเยอรมันก่อขึ้นมากกว่าหรือกลับกัน อันเป็นปัญหาซึ่งเกิดขึ้นจากการมีชาวยิวเยอรมันต่อคู่ปรับของพวกเขา

นับแต่ราว ค.ศ. 1860 เป็นต้นมา แนวคิดนี้ได้มีแนวโน้มต่อต้านยิวเพิ่มขึ้น ชาวยิวได้รับการอธิบายภายใต้ชื่อนี้ว่าเป็นอุปสรรคกีดขวางต่ออัตลักษณ์และความเชื่อมแน่นของชาติเยอรมันและในฐานะศัตรูภายในประเทศของชาวเยอรมันเอง ผู้ต่อต้านชาวยิวเช่น วิลเฮล์ม มาร์, คาร์ล ออยเกน ดือริง, เธโอดอร์ ฟริทช์, ฮิวสตัน สจวร์ต เชมเบอร์เลน, พอล เดอ ลาการ์ด เป็นต้น ประกาศว่า ปัญหาชาวยิวเป็นปัญหาทางเชื้อชาติซึ่งไม่อาจแก้ไขได้ด้วยการผสานกลืน เพื่อที่จะเสนอข้อเรียกร้องสำหรับ "การนำยิวออกจาก" สื่อ การศึกษา รัฐและเศรษฐกิจ ความเข้าทีทางวัฒนธรรม ร่วมกับข้อเรียกร้องให้บังคับมิให้มีการแต่งงานระหว่างยิวกับผู้ที่ไม่ใช่ยิว พวกเขายังใช้นิยามนี้ขับยิวออกจากตำแหน่งครอบงำทางสังคมที่มากกว่าของพวกเขา
 
การใช้สำนวนนี้อย่างไม่เป็นทางการมากที่สุดใช้โดยนาซีในช่วงต้นและกลางคริสต์ศตวรรษที่ 20 ซึ่งลงเอยด้วยการนำ "ทางแก้ปัญหาชาวยิวสุดท้าย" ไปปฏิบัติระหว่างสงครามโลกครั้งที่สอง

## อ้างอิง

หมวดหมู่:ปัญหาชาติ
หมวดหมู่:ประวัติศาสตร์ยิว
หมวดหมู่:ฮอโลคอสต์
หมวดหมู่:อดอล์ฟ ฮิตเลอร์
หมูหย็อง

**หมูหย็อง** (มักสะกดผิดว่า **หมูหยอง**) เป็นของกินทำด้วยหมูเนื้อแดงปรุงรส ต้มเคี่ยวให้เปื่อยจนงวด นำไปผัดจนแห้ง ขยี้ให้เป็นฝอย มักใช้รับประทานด้วยอาหารอื่น เช่น โรยข้าวต้มหรือโจ๊ก หรือเป็นเครื่องปรุงอาหารอื่น เช่น เป็นไส้ซาลาเปาหรือเป็นหน้าข้าวตัง

หมูหย็องกำเนิดในมณฑลฝูเจี้ยน สาธารณรัฐประชาชนจีน  และพบเห็นบ่อยในอาหารของชนชาตินี้

ผู้ไม่ชอบใจรับประทานสุกร เปลี่ยนไปใช้เนื้อสัตว์อื่นหย็องแทนก็มี เช่น ชาวมุสลิมนิยมรับประทานไก่หรือเนื้อหย็อง โดยเฉพาะในหน้าเราะมะฎอนและฮารีรายออีดุลฟิฏริ และจีนบางพวกนิยมปลาหย็อง

จีนเรียกหมูหย็องว่า "โร่วซง" () และปลาหย็องว่า "ยฺหวีซง" () ส่วนอังกฤษเรียกหมูหย็องว่า "meat wool", "meat floss", "pork floss", หรือ "pork sung"

## อ้างอิง

หมวดหมู่:อาหารจากเนื้อหมู
หมวดหมู่:อาหารกัมพูชา
หมวดหมู่:อาหารจีน
หมวดหมู่:อาหารไต้หวัน
หมวดหมู่:อาหารไทย
หมวดหมู่:อาหารมาเก๊า
หมวดหมู่:อาหารมาเลเซีย
หมวดหมู่:อาหารเวียดนาม
หมวดหมู่:อาหารสิงคโปร์
หมวดหมู่:อาหารอินโดนีเซีย
หมวดหมู่:อาหารฮ่องกง
มาร์เวลพินบอล

**มาร์เวลพินบอล** () เป็นวิดีโอเกมพินบอล ที่ได้รับการพัฒนาโดยเซ็นสตูดิโอ เกมนี้มีโต๊ะพินบอลรูปแบบมาร์เวลคอมิกส์ โดยสามารถเล่นได้ในระบบเพลย์สเตชัน 3 กับเพลย์สเตชันเน็ตเวิร์ก และสามารถดาวน์โหลดรายการได้สำหรับ *[[พินบอลเอฟเอ็กซ์ 2]]* ในระบบเอ็กซ์บ็อกซ์ 360 และ เอ็กซ์บ็อกซ์ไลฟ์อาเขต เกมนี้เป็นเกมพินบอลอันดับสองสำหรับระบบเพลย์สเตชัน 3 ภายหลังจากที่ประสบความสำเร็จจากเกม *[[เซ็นพินบอล]]* เกมได้รับการเปิดตัว ณ วันที่ 8 ธันวาคม ค.ศ. 2010 สำหรับระบบเอ็กซ์บ็อกซ์ 360 และ 14 ธันวาคม ค.ศ. 2010 สำหรับระบบเพลย์สเตชัน 3

## รูปแบบการเล่น

## การตอบรับ

*มาร์เวลพินบอล* ได้รับการตอบรับในเชิงบวกจากคณะนักวิจารณ์ ปัจจุบันได้รับคะแนนรวมอยู่ที่ค่า 88.08% จากเว็บไซต์เกมแรงกิงส์ ในระบบเอ็กซ์บ็อกซ์ 360 และ 84.57% สำหรับระบบเพลย์สเตชัน 3  ด้วยผลคะแนนที่คล้ายกันจากเว็บไซต์เมต้าคริทิค โดยในระบบเอ็กซ์บ็อกซ์ 360 ได้รับค่าเฉลี่ยที่ 87/100 คะแนน และในเวอร์ชันเพลย์สเตชัน 3 ได้รับค่าเฉลี่ยที่ 86/100 คะแนน เกมนี้มียอดจำหน่ายในช่วงปลายเดือนของการเปิดตัวที่กว่า 47,000 ชุดในระบบเอ็กซ์บ็อกซ์ 360 และ 19,000 ชุดในระบบเพลย์สเตชัน 3 

ริชาร์ด บาสเซ็ท จากเว็บไซต์ทีมเอ็กซ์บ็อกซ์ ให้คะแนน มาร์เวลพินบอล ที่ 9.5/10 คะแนน โดยระบุถึงเวอร์ชันเอ็กซ์บ็อกซ์ไลฟ์ว่า โต๊ะมีการเพิ่มลูกเล่นชั้นยอดนอกเหนือจากเกมที่น่าหวาดเสียว นักวิจารณ์จากเอ็มเอส เอ็กซ์บ็อกซ์เวิลด์ ยังให้คะแนนสำหรับเวอร์ชันเอ็กซ์บ็อกซ์ไลฟ์ที่ 9.5/10 คะแนน โดยกล่าวว่า *มาร์เวลพินบอล* มีชุดโต๊ะติดตั้งมากมาย ตามที่เกมพินบอลเอฟเอ็กซ์ 2 ได้เสนอและมอบบางสิ่งสำหรับคอการ์ตูนและพินบอล โรเบิร์ต เวิร์คแมน จากเกมโซน ให้คะแนนเกมนี้ที่ 8.5/10 คะแนน โดยกล่าวว่าเพียงแต่ต้องซื้อเกมนี้เท่านั้น

## อ้างอิง

## แหล่งข้อมูลอื่น
* 

หมวดหมู่:วิดีโอเกมที่ออกวางจำหน่ายในปี พ.ศ. 2553
หมวดหมู่:เกมไมโครซอฟท์
หมวดหมู่:วิดีโอเกมพินบอล
หมวดหมู่:วิดีโอเกมที่พัฒนาขึ้นในประเทศฮังการี
หมวดหมู่:เกมสำหรับเพลย์สเตชัน 3
หมวดหมู่:เกมสำหรับแอนดรอยด์
หมวดหมู่:เกมสำหรับไอโอเอส
เกิดมาเป็นเจ้าพ่อ

**เกิดมาเป็นเจ้าพ่อ** (จีนตัวเต็ม: 勝者為王, จีนตัวย่อ: 胜者为王, ) ภาพยนตร์สัญชาติฮ่องกง นำแสดงโดย เจิ้ง อี้เจี้ยน, เฉิน เสี่ยวชุน, ซอนนี่ ชิบะ, ซูฉี, เหอ ยุ่นตง, ว่าน จือเหลียง, อู๋ จินหยู กำกับการแสดงโดย แอนดริว เลา

## เนื้อเรื่อง
ไก่ป่า (เฉิน เสี่ยวชุน) ลูกน้องคนสนิทของ เฉิน ห้าวหนาน (เจิ้ง อี้เจี้ยน) ของแก๊งค์หงเซิน  มาเฟียของฮ่องกง กำลังจะเป็นลูกเขยของ คุซาการิ (ซอนนี่ ชิบะ) หัวหน้าแก๊งค์ยามาโต้ของญี่ปุ่น  ขณะเดียวกันนั้นทางฝั่งไต้หวันทางแก๊งค์ 3 สหาย ก็เกิดความขัดแย้งกันเมื่อสมาชิกเกิดความเห็นแตกแยกกันว่าจะสยบยอมต่อรัฐบาลชุดใหม่ที่กำลังจะมี เฉิน สุยเปี่ยน ขึ้นเป็นประธานาธิบดีดีหรือไม่ เสี่ยหลุย หรือ หลุย ฟุกวาน (เหอ ยุ่นตง) ลูกชายหัวหน้าแก๊งค์เพิ่งเรียนจบจากสหรัฐอเมริกา เข้ามามีอิทธิพลในแก๊งค์แทนบิดาที่จากไป  ขณะเดียวกัน อาเฉิง (ว่าน จือเหลียง) หัวหน้าแก๊งค์หงเซินก็กำลังจะวางมือ โดยหันไปใช้ชีวิตเรียบง่ายที่ประเทศไทย และถ่ายโอนอำนาจให้แก่ เฉิน ห้าวหนาน ดังนั้น หลุย ฟุกวานจึงวางแผนกำจัดอิทธิพลของบรรดาแก๊งค์ต่าง ๆ ให้ราบคาบ ด้วยการส่ง อากิระ (จาง เหยาหยาง) ลูกน้องคนสนิทไปเก็บสมาชิกคนสำคัญของแก๊งค์ต่าง ๆ เพื่อให้เข้าใจผิดว่า ไก่ป่า เป็นผู้บงการ

## เบื้องหลัง
*Born to be King* นับเป็นภาพยนตร์ชุดในภาพยนตร์ซีรีส์ชุด *[[กู๋หว่าไจ๋|Young and Dangerous]]* หรือในชื่อภาษาไทยว่า *กู๋หว่าไจ๋* ในเรื่องนี้นับเป็นภาคที่ 6 ดังนั้นจึงมีอีกชื่อหนึ่งว่า  *Young and Dangerous 6*

โดยใช้ทีมงาน ผู้กำกับฯ และนักแสดงส่วนใหญ่จาก *[[ฟงอวิ๋น ขี่พายุทะลุฟ้า (ภาพยนตร์)|The Strom Riders]]* หรือ *ฟงอวิ๋น ขี่พายุทะลุฟ้า* ที่เคยประสบความสำเร็จมาก่อนในปี ค.ศ. 1998 เป็นส่วนใหญ่

## อ้างอิง

## แหล่งข้อมูลอื่น
*[จาก [IMDb]] 

หมวดหมู่:ภาพยนตร์ฮ่องกง
หมวดหมู่:ภาพยนตร์ซีรีส์
หมวดหมู่:ภาพยนตร์ฮ่องกงที่ออกฉายในปี พ.ศ. 2543
หมวดหมู่:ภาพยนตร์ที่กำกับโดย แอนดริว เลา
อิซมิท

**อิซมิท** () เป็นเมืองในประเทศตุรกี ตั้งอยู่ทางตะวันตกเฉียงเหนือของประเทศส่วนที่อยู่ในทวีปเอเชีย บนชายฝั่งของอ่าวอิซมิท ในทะเลมาร์มะรา ห่างจากเมืองอิสตันบูลไปทางตะวันออก 100 กิโลเมตร ศูนย์กลางของเมืองมีประชากร 293,339 คน (ค.ศ. 2010) เมืองมีโรงงานกระดาษ เคมีภัณฑ์ กลั่นน้ำมัน ผลิตรถยนต์ เป็นเมืองศูนย์กลางการเดินทาง

## แหล่งข้อมูลอื่น
* Official website of Kocaeli (İzmit) Metropolitan Municipality 
* Photos of Izmit (Nicomedia) and its environs on Pinterest

หมวดหมู่:เมืองในประเทศตุรกี
ไพจิต ศรีวรขาน

**ไพจิต ศรีวรขาน** (เกิด 17 พฤษภาคม พ.ศ. 2490) เป็นนักการเมืองชาวไทย ปัจจุบันดำรงตำแหน่งเป็นที่ปรึกษานายกองค์การบริหารส่วนจังหวัดนครพนม อดีตรองหัวหน้าพรรคเพื่อไทย อดีตสมาชิกสภาผู้แทนราษฎรจังหวัดนครพนม เป็นแกนนำกลุ่มอีสานพัฒนา

ไพจิต ศรีวรขาน เป็นบุคคลที่มีบทบาทสำคัญทางการเมืองในภาคตะวันออกเฉียงเหนือของประเทศไทย โดยเฉพาะในจังหวัดนครพนม ซึ่งเป็นพื้นที่ฐานเสียงของเขา เขาเคยดำรงตำแหน่งสมาชิกสภาผู้แทนราษฎรหลายสมัย และมีบทบาทในการผลักดันนโยบายเพื่อการพัฒนาเศรษฐกิจและสังคมของภาคอีสาน ในฐานะแกนนำกลุ่ม “อีสานพัฒนา” ซึ่งเป็นกลุ่มการเมืองที่เน้นการพัฒนาโครงสร้างพื้นฐานและคุณภาพชีวิตของประชาชนในภูมิภาค นอกจากนี้ ไพจิตยังเคยดำรงตำแหน่งรองหัวหน้าพรรคเพื่อไทย และมีบทบาทในกระบวนการกำหนดนโยบายของพรรคในช่วงเวลาสำคัญทางการเมืองของประเทศ

## ประวัติ
ไพจิต เกิดเมื่อวันที่ 17 พฤษภาคม พ.ศ. 2490 ที่อำเภอธาตุพนม จังหวัดนครพนม เป็นบุตรนายอุย นางผาง ศรีวรขาน ด้านครอบครัวสมรสกับนางสุจินดา ศรีวรขาน (สกุลเดิม: แสนคำ)

สำเร็จการศึกษาชั้นประกาศนียบัตรการศึกษา (ป.กศ.) จากโรงเรียนฝึกหัดครูสกลนคร ระดับปริญญาตรี สาขาประวัติศาสตร์ จากมหาวิทยาลัยศรีนครินทรวิโรฒ วิทยาเขตมหาสารคาม และนิติศาสตรบัณฑิต จากมหาวิทยาลัยสุโขทัยธรรมาธิราช และระดับปริญญาโท สาขาการบริหารการศึกษา จากมหาวิทยาลัยมหาสารคาม

## การทำงาน
ไพจิต เริ่มเข้าสู่งานการเมืองโดยได้รับเลือกตั้งเป็นสมาชิกสภาผู้แทนราษฎร จังหวัดนครพนม ในการเลือกตั้ง พ.ศ. 2531 และได้รับเลือกตั้งในการเลือกตั้งเรื่อยมา พ.ศ. 2535/1 พ.ศ. 2535/2 พ.ศ. 2538 พ.ศ. 2539 พ.ศ. 2548 พ.ศ. 2550 พ.ศ. 2554 และ พ.ศ. 2562 ได้รับแต่งตั้งเป็นผู้ช่วยเลขานุการรัฐมนตรีช่วยว่าการกระทรวงคมนาคม เป็นเลขานุการรัฐมนตรีว่าการกระทรวงศึกษาธิการ และในสภาผู้แทนราษฎร ชุดที่ 24 ได้รับตำแหน่งประธานคณะกรรมาธิการกิจการสภาผู้แทนราษฎร

บทบาทในพรรคการเมือง ไพจิต เคยดำรงตำแหน่งรองเลขาธิการพรรคความหวังใหม่ และเป็นแกนนำกลุ่มอีสานพัฒนา มีบทบาทสำคัญร่วมกับ ศักดา คงเพชร และ ปรีชา เร่งสมบูรณ์สุข ในการเปิดเผยเรื่องอำนาจของแก๊งออฟโฟร์ ซึ่งประกอบด้วย เนวิน ชิดชอบ สุรพงษ์ สืบวงศ์ลี สมัคร สุนทรเวช และธีรพล นพรัมภา

## เครื่องราชอิสริยาภรณ์

## อ้างอิง

หมวดหมู่:บุคคลจากอำเภอธาตุพนม
หมวดหมู่:นักการเมืองไทย
หมวดหมู่:สมาชิกสภาผู้แทนราษฎรจังหวัดนครพนม
หมวดหมู่:พรรคราษฎร (พ.ศ. 2529)
หมวดหมู่:พรรคความหวังใหม่
หมวดหมู่:นักการเมืองพรรคไทยรักไทย
หมวดหมู่:พรรคพลังประชาชน (พ.ศ. 2541)
หมวดหมู่:นักการเมืองพรรคเพื่อไทย
หมวดหมู่:บุคคลจากมหาวิทยาลัยราชภัฏสกลนคร
หมวดหมู่:บุคคลจากคณะมนุษยศาสตร์และสังคมศาสตร์ มหาวิทยาลัยมหาสารคาม
หมวดหมู่:บุคคลจากสาขาวิชานิติศาสตร์ มหาวิทยาลัยสุโขทัยธรรมาธิราช
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
อารยะ ชุมดวง

**อารยะ ชุมดวง** (เกิด 21 ตุลาคม พ.ศ. 2498) อดีตเลขาธิการพรรคมวลชน อดีตสมาชิกสภาผู้แทนราษฎรจังหวัดสุโขทัย อดีตสมาชิกวุฒิสภาจังหวัดสุโขทัย

## ประวัติ
อารยะ ชุมดวง เกิดเมื่อวันที่ 21 ตุลาคม พ.ศ. 2498 เป็นบุตรคนสุดท้องของบุญธรรม ชุมดวง อดีต ส.ส.สุโขทัย กับนางวิเวียน ชุมดวง สำเร็จการศึกษา สาขาการปกครอง จากวิทยาลัยเคอร์รี่ สหรัฐอเมริกา สมรสกับนางวาสนา ชุมดวง

## การทำงาน
อารยะ ชุมดวง ได้รับเลือกตั้งเป็นสมาชิกสภาผู้แทนราษฎรจังหวัดสุโขทัย ครั้งแรกในการเลือกตั้ง พ.ศ. 2526 สังกัดพรรคปวงชนชาวไทย สมัยที่สอง ในปี พ.ศ. 2529 สังกัดพรรคสหประชาธิปไตย สมัยที่สาม ในปี พ.ศ. 2535/2 และสมัยที่สี่ พ.ศ. 2539 สังกัดพรรคมวลชน อารยะ ชุมดวง เคยเป็นเลขาธิการพรรคมวลชน ในช่วงที่มีร้อยตำรวจเอกเฉลิม อยู่บำรุง เป็นหัวหน้าพรรค และเป็น 1 ใน 2 ส.ส.ของพรรคมวลชน ในการเลือกตั้ง พ.ศ. 2539 ต่อมาได้ย้ายมาสังกัดพรรคชาติไทย และพรรคชาติไทยพัฒนา และได้รับเลือกตั้งเป็นสมัยที่ 5 ในการเลือกตั้ง พ.ศ. 2550

ในการเลือกตั้ง พ.ศ. 2554 นายอารยะ ได้ลงสมัครในเขตเลือกตั้งที่ 4 จังหวัดสุโขทัย แต่ไม่ได้รับเลือกตั้ง

ในการเลือกตั้ง พ.ศ. 2562 นายอารยะ ไม่ได้ลงสมัครรับเลือกตั้ง แต่ให้การสนับสนุนผู้สมัครของพรรคเพื่อไทย

ต่อมาในเดือนกุมภาพันธ์ พ.ศ. 2566 เขาได้เข้าร่วมงานกับพรรคประชาธิปัตย์ พร้อมเสนอตัวลงสมัครรับเลือกตั้ง ส.ส. สุโขทัย ซึ่งจุรินทร์ ลักษณวิศิษฏ์ได้ให้การต้อนรับและแสดงความยินดีกับการเข้าร่วมทำงานกับพรรค พร้อมกับมอบบัตรสมาชิกพรรคและมอบเสื้อแจ็กเก็ตพรรคให้ แต่ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 เขาได้ตัดสินใจลงสมัครรับเลือกตั้งในนามพรรคพลังประชารัฐ แต่ไม่ได้รับเลือกตั้ง

## เครื่องราชอิสริยาภรณ์

## อ้างอิง

หมวดหมู่:บุคคลจากอำเภอศรีสัชนาลัย
หมวดหมู่:นักการเมืองจากจังหวัดสุโขทัย
หมวดหมู่:สมาชิกสภาผู้แทนราษฎรจังหวัดสุโขทัย
หมวดหมู่:สมาชิกวุฒิสภาจังหวัดสุโขทัย
หมวดหมู่:นักการเมืองพรรคชาติพัฒนา (พ.ศ. 2535)
หมวดหมู่:นักการเมืองพรรคสหประชาธิปไตย
หมวดหมู่:นักการเมืองพรรคมวลชน
หมวดหมู่:นักการเมืองพรรคกิจสังคม
หมวดหมู่:นักการเมืองพรรคความหวังใหม่
หมวดหมู่:นักการเมืองพรรคไทยรักไทย
หมวดหมู่:นักการเมืองพรรคชาติไทย
หมวดหมู่:นักการเมืองพรรคมัชฌิมาธิปไตย
หมวดหมู่:นักการเมืองพรรคชาติไทยพัฒนา
หมวดหมู่:พรรคเพื่อไทย
หมวดหมู่:พรรคประชาธิปัตย์
หมวดหมู่:พรรคพลังประชารัฐ
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
การตายปริกำเนิด

**การตายปริกำเนิด**หรือ**ภาวะการตายปริชาตะ** () คือการเสียชีวิตของตัวอ่อนหรือทารกแรกเกิดในช่วงของการคลอด ก่อนการคลอด และหลังการคลอด เป็นข้อมูลสำคัญที่นำไปคำนวณเป็น**อัตราภาวะการตายปริกำเนิด** (-**ปริชาตะ**) () คำนี้มีนิยามหลากหลายขึ้นอยู่กับว่าจะนับรวมถึงการเสียชีวิตก่อนคลอดนานเท่าใดหรือหลังคลอดนานเท่าใด องค์การอนามัยโลกได้ให้คำนิยามของการตายปริกำเนิดเอาไว้ว่าเป็น "จำนวนของทารกตายคลอด และการตายของทารกภายในสัปดาห์แรกหลังคลอด ต่อจำนวน 1,000 การเกิดมีชีพ" แต่ก็มีนิยามอื่นๆ ที่ใช้อยู่เช่นกัน

## การตายของทารกแรกเกิด
**การตายในช่วงแรกของทารกแรกเกิด** () หมายถึงการเสียชีวิตของทารกแรกเกิดที่เกิดออกมามีชีวิตแล้ว แต่เสียชีวิตภายในเจ็ดวันหลังจากเกิด ส่วน**การตายในช่วงหลังของทารกแรกเกิด** () นับการตายที่เกิดหลังเจ็ดวันแต่ไม่เกิน 28 วัน จำนวนของการตายทั้งสองแบบนี้รวมกันเรียกว่าการตายของทารกแรกเกิด นิยามการตายปริกำเนิดบางนิยามนับเฉพาะการตายของทารกแรกเกิดเท่านั้นโดยไม่นับการตายของตัวอ่อนมารวมด้วย จำนวนของการตายของทารกแรกเกิดเป็นตัวบ่งชี้ถึงคุณภาพของการให้การดูแลทารกแรกเกิดในโรงพยาบาล

## อ้างอิง

หมวดหมู่:คำศัพท์แพทย์
หมวดหมู่:สูติศาสตร์
หมวดหมู่:กุมารเวชศาสตร์
หมวดหมู่:ประชากรศาสตร์
หมวดหมู่:มุมมองการแพทย์เกี่ยวกับความตาย
หมวดหมู่:วิทยาทารกแรกเกิด
สม จาตุศรีพิทักษ์

**ศาสตราจารย์ สม จาตุศรีพิทักษ์** (เกิด 23 ตุลาคม พ.ศ. 2483 ) สมาชิกวุฒิสภาไทย ชุดที่ 12 อดีตรัฐมนตรีว่าการกระทรวงพาณิชย์  สมาชิกวุฒิสภา อดีตผู้บริหารบริษัทเบอร์ลี่ยุคเกอร์  ธนาคารสยาม (เดิมคือ ธนาคารเอเชียทรัสต์) และกรรมการผู้จัดการธนาคารนครหลวงไทย   เป็นพี่ชายของสมคิด จาตุศรีพิทักษ์ 

## ประวัติ
สมเป็นชาวไทยเชื้อสายจีน  จบการศึกษาจากโรงเรียนเผยอิง   โรงเรียนวัดบพิตรพิมุข  จบปริญญาตรีสาขาบัญชีจากคณะพาณิชยศาสตร์และการบัญชี มหาวิทยาลัยธรรมศาสตร์ จากนั้นเข้าทำงานที่บริษัทเบอร์ลี่ยุคเกอร์ ต่อมาจึงสอบได้ทุนฟูลไบรท์ไปศึกษาต่อปริญญาโทบริหารธุรกิจ และปริญญาเอกบริหารธุรกิจด้านการเงิน จากสเตตยูนิเวอร์ซิตีออฟนิวยอร์ก สหรัฐอเมริกา  และกลับเข้าทำงานที่บริษัทเดิมจนได้รับตำแหน่ง กรรมการและกรรมการบริหาร ในบริษัทเบอร์ลี่ยุคเกอร์  จากนั้นได้เข้าสู่วงการธนาคารจากการเข้ารับตำแหน่งกรรมการบริหารธนาคารสยาม  และเข้าดำรงตำแหน่งกรรมการผู้จัดการธนาคารนครหลวงไทย เมื่อ พ.ศ. 2530  ได้รับการแต่งตั้งดำรงตำแหน่งรัฐมนตรีว่าการกระทรวงพาณิชย์ เมื่อ พ.ศ. 2540 ในรัฐบาลพลเอกชวลิต ยงใจยุทธ 

ในปี พ.ศ. 2557 ได้รับแต่งตั้งเป็นสมาชิกสภานิติบัญญัติแห่งชาติบุตรชายของเขา นายณัฐพร จาตุศรีพิทักษ์ ยังดำรงตำแหน่งที่ปรึกษารัฐมนตรีว่าการกระทรวงพาณิชย์ อภิรดี ตันตราภรณ์

## เครื่องราชอิสริยาภรณ์

## อ้างอิง

หมวดหมู่:สมาชิกวุฒิสภาไทยแบบสรรหา
หมวดหมู่:สมาชิกสภานิติบัญญัติแห่งชาติ
หมวดหมู่:บุคคลที่เกิดในปี พ.ศ. 2483
หมวดหมู่:ชาวไทยเชื้อสายจีน
หมวดหมู่:บุคคลจากคณะพาณิชยศาสตร์และการบัญชี มหาวิทยาลัยธรรมศาสตร์
หมวดหมู่:บุคคลจากโรงเรียนเผยอิง
หมวดหมู่:บุคคลจากมหาวิทยาลัยเทคโนโลยีราชมงคลกรุงเทพ
หมวดหมู่:บุคคลจากคณะบริหารธุรกิจ มหาวิทยาลัยเทคโนโลยีราชมงคลรัตนโกสินทร์
หมวดหมู่:รัฐมนตรีว่าการกระทรวงพาณิชย์ไทย
หมวดหมู่:นักการธนาคารชาวไทย
หมวดหมู่:สมาชิกวุฒิสภาไทยแบบแต่งตั้ง
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
ข้อห้ามใช้

**ข้อห้ามใช้** () คือภาวะหรือปัจจัยที่เป็นเหตุผลห้ามไม่ให้ใช้วิธีการรักษาบางอย่าง
หรือห้ามทานร่วมกับยาบางชนิด เนื่องจากอาจจะไปเสริมฤทธิ์ของยาที่บริโภค ซึ่งอาจจะทำให้ประสิทธิผลของยานั้นรุนแรงเกินไป หรืออาจจะไปลดทอนประสิทธิผลของยา ทำให้ยานั้นด้อยประสิทธิภาพในการรักษาหรือระงับอาการของโรคลงได้
หมวดหมู่:คำศัพท์แพทย์
อนันต์ ลิมปคุปตถาวร

**อนันต์ ลิมปคุปตถาวร** (เกิด 6 พฤษภาคม พ.ศ. 2494) อดีตสมาชิกสภาผู้แทนราษฎรจังหวัดชัยภูมิ และอดีตนายกองค์การบริหารส่วนจังหวัดชัยภูมิ

## ประวัติ
อนันต์ เกิดเมื่อวันที่ 6 พฤษภาคม พ.ศ. 2494 เป็นบุตรนายลิมฮะ นางโซ้ยม่วย แซ่ลิ้ม ด้านครอบครัวสมรสกับนางน้ำทิพย์ ลิมปคุปตถาวร สำเร็จการศึกษาจากมหาวิทยาลัยราชภัฏนครราชสีมา

## งานการเมือง
อดีตเป็นสมาชิกสภาจังหวัดชัยภูมิ 3 สมัย, นายกองค์การบริหารส่วนจังหวัดชัยภูมิ (เลือกตั้ง พ.ศ. 2547) จากนั้นในช่วงหลังการเลือกตั้งใหญ่สมาชิกสภาผู้แทนราษฎรในปี พ.ศ. 2550 อนันต์ได้ลาออกจากตำแหน่งนายกองค์การบริหารส่วนจังหวัดชัยภูมิ และลงสมัครอีกครั้ง ซึ่งในครั้งนี้นายอนันต์พ่ายให้กับนายสุริยน ภูมิรัตนประพิณ อดีตสมาชิกวุฒิสภาจังหวัดชัยภูมิ (ชุดปี พ.ศ. 2543) 

หลังจากนั้นนายอนันต์จึงขึ้นมาเล่นการเมืองระดับชาติโดยเข้าร่วมงานกับพรรคภูมิใจไทย แต่เนื่องจากพรรคเพื่อไทย เกิดปัญหาผู้สมัครไม่ลงตัวระหว่างนางสาวสุนทรี ชัยวิรัตนะ กับนางสาวปาริชาติ ชาลีเครือ จึงหันมาดึงนายอนันต์ไปลงสมัครในนามพรรคเพื่อไทย และได้รับการเลือกตั้งในที่สุด ด้วยคะแนน 46,026 คะแนน เอาชนะนายพุฒิพงศ์ สงวนวงศ์ชัย พี่ชายนายวุฒิชัย สงวนวงศ์ชัย สมาชิกบ้านเลขที่ 111 จากพรรคประชาธิปัตย์ที่ได้ 33,166 คะแนน

ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 เขาลงสมัครรับเลือกตั้งในสังกัดพรรคเพื่อไทย แต่ไม่ได้รับการเลือกตั้ง ต่อมาในปี 2568 ได้ย้ายไปสังกัดพรรคพลังประชารัฐ

### สมาชิกสภาผู้แทนราษฎร
อนันต์ ลิมปคุปตถาวร ได้รับการเลือกตั้งเป็นสมาชิกสภาผู้แทนราษฎรมาแล้ว 1 สมัย คือ
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดชัยภูมิ สังกัดพรรคเพื่อไทย

## เครื่องราชอิสริยาภรณ์

## อ้างอิง

## แหล่งข้อมูลอื่น
* นายอนันต์ ลิมปคุปตถาวร , เว็บไซต์รัฐสภาไทย
* บัญชีแสดงรายการทรัพย์สินและหนี้สินของนายอนันต์ ลิมปคุปตถาวร, สำนักงานคณะกรรมการป้องกันและปราบปรามการทุจริตแห่งชาติ
* ข้อมูลนักการเมืองไทย (นายอนันต์ ลิมปคุปตถาวร), ศูนย์ข้อมูลนักการเมือง

หมวดหมู่:นักการเมืองไทย
หมวดหมู่:บุคคลจากจังหวัดชัยภูมิ
หมวดหมู่:ชาวไทยเชื้อสายจีน
หมวดหมู่:พรรคภูมิใจไทย
หมวดหมู่:นักการเมืองพรรคเพื่อไทย
หมวดหมู่:สมาชิกสภาผู้แทนราษฎรจังหวัดชัยภูมิ
หมวดหมู่:นายกองค์การบริหารส่วนจังหวัดของประเทศไทย
หมวดหมู่:นายกองค์การบริหารส่วนจังหวัดชัยภูมิ
หมวดหมู่:ผู้ได้รับเครื่องราชอิสริยาภรณ์ ท.ช.
หมวดหมู่:ผู้ได้รับเครื่องราชอิสริยาภรณ์ ป.ม.
หมวดหมู่:บุคคลจากมหาวิทยาลัยราชภัฏนครราชสีมา
พรเพ็ญ บุญศิริวัฒนกุล

**พรเพ็ญ บุญศิริวัฒนกุล** (เกิด 25 ธันวาคม พ.ศ. 2498) อดีตสมาชิกวุฒิสภาจังหวัดชัยภูมิ และอดีตสมาชิกสภาผู้แทนราษฎรจังหวัดชัยภูมิ

## ประวัติ
นางพรเพ็ญ บุญศิริวัฒนกุล เกิดเมื่อวันที่ 25 ธันวาคม พ.ศ. 2498 เป็นบุตรีของ จ.ส.อ.สำราญ และนางเมี้ยน เพ็ชรมณี มีพี่น้อง 2 คน สำเร็จการศึกษาวิทยาศาสตร์บัณฑิต สาขาพยาบาล มหาวิทยาลัยขอนแก่น สมรสกับ นายแพทย์ชัยนันท์ มีบุตร 3 คน มีบุตร 1 คน ธิดา 2 คน

## งานการเมือง
อดีตเป็นพยาบาลวิชาชีพโรงพยาบาลภูเขียว พ.ศ. 2544 ลงสมัครรับเลือกตั้งสมาชิกสภาผู้แทนราษฎร สังกัดพรรคความหวังใหม่ แต่ไม่ได้รับเลือก โดยพ่ายแพ้ให้กับนายเจริญ จรรย์โกมล จากพรรคไทยรักไทย ต่อมา พ.ศ. 2549 ลงสมัครรับเลือกตั้งเป็นสมาชิกวุฒิสภาจังหวัดชัยภูมิ และได้รับการเลือกตั้งเป็นสมาชิกวุฒิสภาไทย ชุดที่ 9 หลังจากนั้นระหว่างปี พ.ศ. 2552 - 2554 นางพรเพ็ญดำรงตำแหน่งรองนายกเทศมนตรีตำบลภูเขียว อำเภอภูเขียว

พ.ศ. 2554 นางพรเพ็ญลงสมัครรับเลือกตั้งเป็นสมาชิกสภาผู้แทนราษฎรจังหวัดชัยภูมิอีกครั้ง ในนามพรรคเพื่อไทย และได้รับการเลือกตั้ง โดยเอาชนะนายเชวงศักดิ์ เร่งไพบูลย์วงษ์ อดีต ส.ส. จากพรรคชาติไทยพัฒนาเมื่อรับราชการการเมือง ได้ดำรงตำแหน่งเป็นรองประธานคณะกรรมาธิการ ศิลปะและวัฒนธรรม คนที่หนึ่งชุดที่๒๔ ตามมติประชุมกรรมธิการครั้งที่๗๔ วันพุธที่๑๓ พฤศจิกายน ๒๕๕๖

พ.ศ.2566 ในการเลือกตั้งครั้งที่ผ่านมา นางพรเพ็ญ สังกัดพรรคเพื่อไทย ฝ่ายแพ้ให้กับนายเชวงศักดิ์ เร่งไพบูลย์วงษ์ อดีตส.ส.ชัยภูมิ ครั้งนี้มาในสังกัดพรรคภูมิใจไทย โดยคะแนนทิ้งห่างกันกว่าหมื่นคะแนน

### สมาชิกสภาผู้แทนราษฎร
พรเพ็ญ บุญศิริวัฒนกุล ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดชัยภูมิ สังกัดพรรคเพื่อไทย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 จังหวัดชัยภูมิ สังกัดพรรคเพื่อไทย

## เครื่องราชอิสริยาภรณ์

## อ้างอิง

## แหล่งข้อมูลอื่น
*นางพรเพ็ญ บุญศิริวัฒนกุล , เว็บไซต์รัฐสภาไทย
*บัญชีแสดงรายการทรัพย์สินและหนี้สินของนางพรเพ็ญ บุญศิริวัฒนกุล, สำนักงานคณะกรรมการป้องกันและปราบปรามการทุจริตแห่งชาติ
*ข้อมูลนักการเมือง (นางพรเพ็ญ บุญศิริวัฒนกุล), ศูนย์ข้อมูลนักการเมือง

หมวดหมู่:บุคคลจากอำเภอภูเขียว
หมวดหมู่:พยาบาลชาวไทย
หมวดหมู่:นักการเมืองสตรีชาวไทย
หมวดหมู่:สมาชิกสภาผู้แทนราษฎรจังหวัดชัยภูมิ
หมวดหมู่:สมาชิกวุฒิสภาจังหวัดชัยภูมิ
หมวดหมู่:พรรคความหวังใหม่
หมวดหมู่:นักการเมืองพรรคเพื่อไทย
หมวดหมู่:นักการเมืองพรรคพลังประชารัฐ
หมวดหมู่:บุคคลจากคณะพยาบาลศาสตร์ มหาวิทยาลัยขอนแก่น
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
สาลี่

**สาลี่** อาจหมายถึง

* สาลี่ (สกุล) , ชื่อสกุลของไม้ผลยืนต้น ในวงศ์ Rosaceae ซึ่งมีประมาณ 30 ชนิดรวมถึง แพร์
* สาลี่, ชื่อไม้ต้นชนิด *Pyrus pyriflora L.* ในวงศ์ Rosaceae ผลเนื้อกรอบ รสหวานอมเปรี้ยวเล็กน้อย กลิ่นหอม
* สาลี่, ชื่อขนมชนิดหนึ่ง ทำด้วยแป้งสาลีตีกับไข่และน้ำตาลจนฟู แล้วนึ่งจนสุก
* สาลี่, เครื่องบรรทุกของหนัก มีสองล้อ ใช้ลากหรือผลักไป
* สาลี่ (trolley), คันเหล็กติดอยู่บนหลังคารถราง ปลายมีลูกรอกยันอยู่กับสายไฟฟ้า เพื่อเป็นทางให้กระแสไฟฟ้าเข้าเครื่องรถ

หมวดหมู่:คำและวลีภาษาฮากกา
ยุทธจักร เรืองวรบูรณ์

**ยุทธจักร เรืองวรบูรณ์** (เกิด 18 พฤษภาคม พ.ศ. 2519) อดีตสมาชิกสภาผู้แทนราษฎรจังหวัดนครพนม เขต 1 สังกัดพรรคเพื่อไทย

## ประวัติ
ยุทธจักร เรืองวรบูรณ์ เกิดเมื่อวันที่ 18 พฤษภาคม พ.ศ. 2519 เป็นบุตรของนายอิทธิพล เรืองวรบูรณ์ อดีต ส.ว.สรรหา และนางบานเย็น เรืองวรบูรณ์ มีพี่น้อง 5 คน หนึ่งในนั้นคือนายยุทธนา เรืองวรบูรณ์ นายกเทศมนตรีตำบลศรีสงคราม อำเภอศรีสงคราม สำเร็จการศึกษาปริญญาตรี สาขานิเทศศาสตร์ มหาวิทยาลัยธุรกิจบัณฑิต สมรสกับนางสาวสิริพร ศิริโพธิกุล

## งานการเมือง
อดีตเป็นประธานสภาเทศบาลตำบลศรีสงคราม (พ.ศ. 2547 - 2551) ต่อมา พ.ศ. 2551 ได้รับเลือกเป็นกำนันตำบลศรีสงคราม พ.ศ. 2554 ลงสมัครรับเลือกตั้งสมาชิกสภาผู้แทนราษฎรจังหวัดนครพนมเป็นครั้งแรก สังกัดพรรคเพื่อไทย แข่งกับนายศุภชัย โพธิ์สุ อดีตรัฐมนตรีช่วยว่าการกระทรวงเกษตรและสหกรณ์ และอดีต ส.ส.นครพนม หลายสมัย จากพรรคภูมิใจไทย โดยนายยุทธจักรสามารถเอาชนะได้ด้วยคะแนน 38,868 ต่อ 32,308 คะแนน

เขาลงสมัครรับเลือกตั้งในพื้นที่จังหวัดนครพนมในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 สังกัดพรรคเพื่อไทย โดยครั้งนี้ ฝ่ายศุภชัยกลับมาชนะนายยุทธจักรด้วยคะแนน 48,719	ต่อ 21,049 คะแนน

### สมาชิกสภาผู้แทนราษฎร
ยุทธจักร เรืองวรบูรณ์ ได้รับการเลือกตั้งเป็นสมาชิกสภาผู้แทนราษฎรมาแล้ว 1 สมัย คือ
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดนครพนม สังกัดพรรคเพื่อไทย

## เครื่องราชอิสริยาภรณ์

## อ้างอิง

## แหล่งข้อมูลอื่น
*นายยุทธจักร เรืองวรบูรณ์ , เว็บไซต์รัฐสภาไทย
*บัญชีแสดงรายการทรัพย์สินและหนี้สินของนายยุทธจักร เรืองวรบูรณ์, สำนักงานคณะกรรมการป้องกันและปราบปรามการทุจริตแห่งชาติ
*ข้อมูลนักการเมืองไทย (นายยุทธจักร เรืองวรบูรณ์), ศูนย์ข้อมูลนักการเมือง

หมวดหมู่:นักการเมืองไทย
หมวดหมู่:บุคคลจากอำเภอศรีสงคราม
หมวดหมู่:นักการเมืองพรรคเพื่อไทย
หมวดหมู่:สมาชิกสภาผู้แทนราษฎรจังหวัดนครพนม
หมวดหมู่:ผู้ได้รับเครื่องราชอิสริยาภรณ์ ท.ช.
หมวดหมู่:ผู้ได้รับเครื่องราชอิสริยาภรณ์ ป.ม.
หมวดหมู่:บุคคลจากคณะนิเทศศาสตร์ มหาวิทยาลัยธุรกิจบัณฑิตย์
ชูกัน กุลวงษา

**ชูกัน กุลวงษา**  (เกิด 15 มกราคม พ.ศ. 2500) เป็นนักการเมืองชาวไทย อดีตสมาชิกสภาผู้แทนราษฎรจังหวัดนครพนม สังกัดพรรคภูมิใจไทย และอดีตรองนายกองค์การบริหารส่วนจังหวัดนครพนม

## ประวัติ
ชูกัน เกิดเมื่อวันที่ 15 มกราคม พ.ศ. 2500 เป็นบุตรนายเกาะ นางชาลี กุลวงษา มีพี่น้อง 4 คน สมรสกับนางหัน กุลวงษา มีบุตร 3 คน

## งานการเมือง
เริ่มเข้าสู่วงการการเมืองจากตำแหน่งผู้ใหญ่บ้าน สมาชิกสภาองค์การบริหารส่วนตำบล ประธานสภาองค์การบริหารส่วนตำบล สมาชิกสภาองค์การบริหารส่วนจังหวัด รองประธานสภาองค์การบริหารส่วนจังหวัด และเลขานุการสภาองค์การบริหารส่วนจังหวัดนครพนม ตามลำดับ 

ต่อมา พ.ศ. 2554 ลงสมัครรับเลือกตั้งเป็นสมาชิกสภาผู้แทนราษฎรจังหวัดนครพนมเป็นครั้งแรก สังกัดพรรคเพื่อไทย และได้รับการเลือกตั้ง โดยเอาชนะอลงกต มณีกาศ อดีต สส. จากพรรคชาติพัฒนาเพื่อแผ่นดิน นายชูกันเป็นที่รู้จักในนาม"นักการเมืองคนยาก"

ใน พ.ศ. 2561 ชูกันได้ย้ายจากพรรคเพื่อไทยมาสังกัดพรรคพลังประชารัฐ ลงสมัครรับเลือกตั้งในพื้นที่จังหวัดนครพนมในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 แต่ไม่ได้รับเลือกตั้ง

ใน พ.ศ. 2566 ชูกันได้ย้ายจากพลังประชารัฐมาสังกัดพรรคภูมิใจไทย ลงสมัครรับเลือกตั้งในพื้นที่จังหวัดนครพนมในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 และได้เป็นสมาชิกสภาผู้แทนราษฎรจังหวัดนครพนม เขต 4

### สมาชิกสภาผู้แทนราษฎร
ชูกัน กุลวงษา ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดนครพนม สังกัดพรรคเพื่อไทย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 จังหวัดนครพนม สังกัดพรรคภูมิใจไทย

## เครื่องราชอิสริยาภรณ์

## อ้างอิง

## แหล่งข้อมูลอื่น
*นายชูกัน กุลวงษา , เว็บไซต์รัฐสภาไทย
*ข้อมูลนักการเมืองไทย (นายชูกัน กุลวงษา), ศูนย์ข้อมูลนักการเมือง

ช
หมวดหมู่:นักการเมืองไทย
หมวดหมู่:สมาชิกสภาผู้แทนราษฎรจังหวัดนครพนม
หมวดหมู่:นักการเมืองพรรคเพื่อไทย
หมวดหมู่:พรรคพลังประชารัฐ
หมวดหมู่:นักการเมืองพรรคภูมิใจไทย
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ได้รับเครื่องราชอิสริยาภรณ์ ป.ม.
เซเวียร์นายาเซมเลีย

**หมู่เกาะเซเวียร์นายาเซมเลีย** (, ) เป็นหมู่เกาะในประเทศรัสเซีย ตั้งอยู่ในมหาสมุทรอาร์กติก ที่จุดพิกัด  ในดินแดนครัสโนยาสค์ ทางตอนเหนือของประเทศส่วนที่อยู่ในทวีปเอเชีย อยู่ระหว่างทะเลแลปทิฟกับทะเลคารา ทางเหนือของคาบสมุทรไทเมียร์

หมู่เกาะนี้ค้นพบเมื่อปี ค.ศ. 1913 บันทึกลงแผนที่ในปี ค.ศ. 1930–32 ทำให้เป็นหมู่เกาะสุดท้ายที่ค้นพบในโลก

## อ้างอิง

หมวดหมู่:เกาะในประเทศรัสเซีย
หมวดหมู่:ดินแดนครัสโนยาสค์
หมวดหมู่:กลุ่มเกาะในมหาสมุทรอาร์กติก
โมโรนี

**โมโรนี** (, ) เป็นเมืองที่ใหญ่ที่สุดและเป็นเมืองหลวงของสหภาพแห่งคอโมโรส ซึ่งเป็นประเทศหมู่เกาะนอกชายฝั่งตะวันออกเฉียงใต้ของทวีปแอฟริกา ชื่อของเมืองมาจากคำว่า mroni ในภาษาบันตูพื้นเมือง (Ngazidja Comorian) หมายถึง "ที่แม่น้ำ" และอาจสามารถแปลได้ว่า "ในหัวใจของไฟ" ซึ่งหมายถึงเมืองที่อยู่ใกล้กับภูเขาไฟคาร์ทาลา และยังเป็นเมืองหลวงของจังหวัดโมโรนี - แบมเบา บนเกาะกึ่งปกครองตนเองกร็องด์กอมอร์ (Ngazidja Comorian: Ngazidja) เกาะที่ใหญ่ที่สุดในประเทศคอโมโรส เมืองมีประชากรราว 111,329 คน (พ.ศ. 2556)

## สิ่งแวดล้อม
### ภูมิอากาศ

## อ้างอิง

## แหล่งข้อมูลอื่น
* 
* 

หมวดหมู่:เมืองหลวงในทวีปแอฟริกา
หมวดหมู่:เมืองในประเทศคอโมโรส